stanford-oval/wikipedia huggingface dataset:
Kunnioitus ja vapaus -puolue

| Kunnioitus ja vapaus -puolue (TISZA)> Tisztelet és Szabadság Párt |
| --- | --- |
  
Perustettu:  2020
Johtaja:  Péter Magyar
Ideologia:  Liberaali-konservatismi Korruptionvastaisuus Eurooppa-mielisyys
Poliittinen kirjo:  keskusta-oikeisto
Kansanedustajia:  0 / 199
Europarlamentaarikkoja:  7 / 21
Kotisivu:  https://magyartisza.hu
Infobox OKVirheellinen NIMI-arvo: 
Tisztelet és Szabadság Párt (’Kunnioitus ja vapaus -puolue’), lyhennettynä TISZA, on unkarilainen poliittinen puolue, joka luokitellaan keskusta-oikeistolaiseksi. Euroopan parlamentissa se kuuluu EPP-ryhmään. Puolue perustettiin 2020 mutta aktivoitui vuoden 2024 europarlamenttivaalien alla, nykyisen puoluejohtajan Péter Magyarin käynnistäessä oppositioliikkeensä, ja sai europarlamenttiin 7 edustajaa nousten samalla Unkarin merkittävimmäksi oppositiopuolueeksi.
Historia

TISZA-puolue rekisteröitiin Egerissä vuoden 2022 parlamenttivaalien edellä, vuonna 2021, "ideologiavapaana keskusta-oikeistopuolueena, joka harjoittaa keskitien politiikkaa". Tuolloin puoluetta johti Attila Szabó, varapuheenjohtajina olivat Boldizsár Deák, entinen Fidesz-puolueen edustaja Egerin kaupunginvaltuustossa ja seudulla tunnettu yrittäjä, sekä Erzsébet Somodi. Puolue jäi kuitenkin käytännössä pöytälaatikkoon.
Alkuvuodesta 2024 Unkarin poliittista elämää ravisteli armahduspäätöksestä syntynyt skandaali, joka johti presidentti Katalin Novákin ja entisen oikeusministerin sekä Fidesz-puolueen eurovaalien kärkiehdokkaan Judit Vargan eroon. Heti skandaalin puhjettua, helmikuun 2024 alussa, Péter Magyar, Judit Vargan entinen aviomies ja pitkäaikainen Fidesz-puolueen sisäpiiriläinen, rikkoi julkisesti välinsä puolueen kanssa. Hän perusti oman oppositioliikkeen Talpra magyarok! (’Jalkeille, unkarilaiset!’), joka julistaa vastustavansa korruptiota, taistelevansa vapauden ja demokratian, Fidesz-puolueen rappeuttaman terveydenhuolto- ja koulutusjärjestelmän uudistamisen puolesta sekä vaativansa Unkarin liittymistä Euroopan syyttäjänviraston alaisuuteen. Sen ensimmäinen suuri joukkotilaisuus kansallisena juhlapäivänä 15. maaliskuuta 2024 keräsi Budapestiin suuret kansanjoukot.
Koska uuden puolueen perustamiseen ennen europarlamenttivaaleja ei enää ollut aikaa, Péter Magyar aktivoi TISZA-puolueen. Huhtikuun alussa 2024 pidetyssä puoluekokouksessa Magyar valittiin TISZAn uudeksi johtajaksi ja koko puolueen johto ja ohjelma vaihdettiin. TISZA nousi nopeasti Unkarin merkittävimmäksi oppositiovoimaksi. Puolue sai europarlamenttivaaleissa 7 edustajaa ja liittyi EPP-ryhmään, josta Fidesz-puolue oli jo aiemmin eronnut.
Samaan aikaan europarlamenttivaalien kanssa kesäkuussa 2024 järjestettiin Unkarissa myös kunnallisvaalit. TISZA  oli käynyt laajaa vaalikampanjaa kautta maan ja sai lopulta eurovaaleissa runsaasti ääniä myös pääkaupungin ulkopuolelta (esimerkiksi Szegedissä TISZA oli eurovaalien suosituin puolue). Kunnallisvaaleissa se kuitenkin asetti ehdokkaita ainoastaan Budapestiin ja sai siellä kaupunginvaltuustoon kymmenen edustajaa, joukossa puoluejohtaja Péter Magyar.
Syksyllä 2024 TISZA nousi kannatuskyselyissä Unkaria pitkään hallinneen Fidesz-puolueen rinnalle tai jopa sen ohi.
Ohjelma ja toiminta > Poliittiset päämäärät

Kotisivullaan TISZA kertoo pyrkivänsä luomaan yhteiskuntaa yhdistävän ja raja-aitoja ylittävän, poliittiseen keskustaan sijoittuvan poliittisen voiman ja ilmoittaa keskeisiksi päämäärikseen
korruption vastaisen taistelun, EU-tukien käytön paremman valvonnan ja Euroopan syyttäjänviraston alaisuuteen liittymisen;
perheiden tulevaisuudennäkymien parantamisen, syntyvyyden lisääntymiseksi ja maastamuuton torjumiseksi;
koululaitoksen ja terveydenhuollon uudistamisen.
Ohjelma ja toiminta > Toimintatapa

Barna Borbás on, amerikkalaisen tutkijan Amy Chuan analyyseihin viitaten, kuvannut Péter Magyarin TISZA-puoluetta "ei liikkeeksi eikä puolueeksi vaan poliittiseksi heimoksi", samantapaiseksi kuin Donald Trumpin MAGA-liike. Hänen mukaansa TISZAn toimintaa luonnehtivat voimakkaasti tunteisiin vetoavat riitit ja eleet (iskulauseiden huutaminen kuorossa), kansallisen symboliikan, esimerkiksi Unkarin lippujen, "takaisin valloittaminen" sekä ennen kaikkea johtajan, "heimopäällikön", keskeinen rooli.
Ohjelma ja toiminta > Tyyli ja symboliikka

Péter Magyar on kertonut valinneensa TISZAn puolueekseen myös siksi, että joen nimi Tisza sisältää Unkarin historian kannalta tärkeitä ja myönteisiä mielleyhtymiä. Saman jokisymboliikan merkeissä puolueen yleisötilaisuuksissa on huudettu iskulausetta "Árad a Tisza!" (’Tisza tulvii!’) tai laulettu yhteisesti unkarilaista kansanlaulua Tavaszi szél vizet áraszt (’Kevättuuli tulvan nostaa’). Puolueen paikallisosastoja tai paikallisia yhteisöjä nimitetään "Tiszan saariksi" (Tisza szigetek).
Puolueen tunnusvärit ovat Unkarin kansallislipun värit punainen, valkoinen ja vihreä. Graafisessa ilmeessään puolue käyttää näiden lisäksi tummansinistä.
Ramipriili

| --- | --- |

Ramipriili
Systemaattinen (IUPAC) nimi
(2S,3aS,6aS)-1-[(2S)-2-[[(2S)-1-etoksi-1-okso-4-fenyylibutan-2-yyli]amino]propanoyyli]-3,3a,4,5,6,6a-heksahydro-2H-syklopenta[b]pyrroli-2-karboksyylihappo
Tunnisteet
CAS-numero: 87333-19-5
ATC-koodi: C09AA05
PubChem CID: 5362129
DrugBank: DB00178
Kemialliset tiedot
Kaava: C23H32N2O5 
Moolimassa: 416,506
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 109 °C 
Farmakokineettiset tiedot
Hyötyosuus: 50–60 %
Proteiinisitoutuminen: 73 %
Metabolia: Hepaattinen
Puoliintumisaika: Ramiprilaatti 13–17 h
Ekskreetio: Renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Ramipriili (C23H32N2O5) on peptidomimeetti eli peptidien vaikutuksia matkiva orgaaninen yhdiste. Yhdiste kuuluu niin kutsuttuihin ACE-estäjiin ja sitä käytetään lääkkeenä korkean verenpaineen ja sydämen vajaatoiminnan hoidossa.
Kemialliset ominaisuudet

Ramipriili on optisesti aktiivinen yhdiste ja sen ominaiskiertokyky happamaksi tehdyssä etanoliliuoksessa on +33,2°.
Vaikutusmekanismi ja käyttökohteet

Ramipriili on helposti imeytyvä aihiolääke ja metaboloituu ihmisen maksassa esteraasientsyymien vaikutuksesta aktiiviseksi dikarboksyylihapoksi ramiprilaatiksi. Ramiprilaatti on angiotensiinikonvertaasin inhibiittori ja verenpainetta alentava vaikutus perustuu tämän entsyymin toiminnan estämiseen. Angiotensiinikonvertaasin toiminnan estyessä angiotensiinin pilkkoutuminen verisuonia supistaviksi ja siten verenpainetta kohottaviksi lyhyemmiksi peptideiksi vähenee. Myös verenpainetta laskevan peptidin bradykiniinin hajoaminen vähenee angiotensiivikonvertaasin inaktivoituessa.
Ramipriilia käytetään korkean verenpaineen alentamiseen esimerkiksi sepelvaltimotautia tai diabetestä sairastavilla, sydämen vajaatoiminnan hoitamiseen ja sydäninfarktista toipuvilla potilailla. Ramipriili ehkäisee myös sydämen paksuuntumista ja sydäntapahtumia kuten infarktin riskiä.
Haittavaikutukset

Ramipriili voi aiheuttaa väsymystä, huimausta, huonovointisuutta, mahakipuja, ripulia, pääkipua, kuivaa yskää ja myös allergisia oireita kuten ihottumaa on raportoitu.
Synteesi

Ramipriilin synteesin lähtöaineena on seriinistä johdettu 2-asetamido-3-kloori-propaanihapon metyyliesteri, joka reagoi syklopentanonin ja pyrrolidiinin muodostaman enamiinin kanssa muodostaen asetamidoketonin, joka happamissa olosuhteissa syklisoituu muodostaen fuusioituneen dihydropyrrolidiinirenkaan. Tämä välituote pelkistetään vedyttämällä ja muodostuneen raseemisen seoksen enantiomeerit erotetaan resoluutiolla. Näin saatu pyrrolidiinikarboksyylihappojohdannaisen typpiatomi reagoi karboksyylihappojohdannaisen kanssa disykloheksyylikarbodi-imidin katalysoimana muodostaen amidin.
Samariumoksidi

| Samariumoksidi |
| --- | --- |

Tunnisteet
CAS-numero:  12060-58-1
PubChem CID:  159425
Ominaisuudet
Molekyylikaava:  Sm2O3
Moolimassa:  348,72 g/mol
Ulkomuoto:  Keltainen kiteinen aine
Sulamispiste:  2269 °C
Kiehumispiste:  3780 °C
Tiheys:  8,347 g/cm3
Liukoisuus veteen:  Ei liukene veteen
Samariumoksidi (Sm2O3) on samarium- ja oksidi-ionien muodostama epäorgaaninen ioniyhdiste. Yhdistettä käytetään erikoislasien valmistukseen, ydintekniikassa, katalyyttinä ja muiden samariumyhdisteiden valmistukseen.
Ominaisuudet, valmistus ja käyttö

Huoneenlämpötilassa samariumoksidi on vaaleankeltaista kiteistä ainetta. Sen tavanomaisimman kiderakenteen alkeiskoppi on monokliininen, mutta siitä tunnetaan myös trigonaaliset ja kuutiolliset kidemuodot. Yhdiste ei liukene veteen, mutta liukenee happoliuoksiin. Aine voidaan pelkistää samariumiksi kuumentamalla vedyn kanssa. Samariumoksidi absorboi neutroneita.
Samariumoksidia voidaan valmistaa kuumentamalla samariumia ilmavirrassa 150 °C:n lämpötilaan. Yhdistettä muodostuu myös kuumennettaessa eräitä samariumyhdisteitä, kuten samariumhydroksidia, -karbonaattia, -nitraattia tai -oksalaattia.
Samariumoksidia käytetään voimakkaasti infrapunasäteilyä absorboivissa erikoislaseissa, ydintekniikassa kontrollisauvoissa neutronien absorbointiin, samariumyhdisteiden valmistuksen lähtöaineena ja orgaanisen kemian synteeseissä katalyyttinä hapetettaessa alkoholeja aldehydeiksi tai ketoneiksi.
Tomi Ståhlhammar

| Tomi Ståhlhammar> Henkilötiedot |
| --- | --- |
Syntynyt: 9. maaliskuuta 1988 (ikä 36) Turku, Suomi
Kansalaisuus:   Suomi
Jääkiekkoilija
Lempinimi:  Ståle
Pelipaikka:  oikea laitahyökkääjä
Maila:  vasen
Pituus:  180 cm
Paino:  81 kg
Pelaajaura
Pääsarjaura:  2008–2013
Seurat:  Blues (SML) Kiekko-Laser (Mestis) Kärpät (SML) Kiekko-Vantaa (Mestis) HCK Salamat (II-divisioona)
Tomi Ståhlhammar (s. 9. maaliskuuta 1988 Turku) on suomalainen ammattilaisuransa lopettanut jääkiekkoilija. Ståhlhammar pelasi neljä kautta SM-liigassa vuosina 2009–2013, edustaen Espoon Bluesia ja Oulun Kärppiä.
Ståhlhammarin vahvuuksiin pelaajana kuuluivat luistelu, karvaaminen, taklaaminen, joukkuepelaaminen ja puolustuspelaaminen. Hän ei ollut kuitenkaan mikään "taitopelaaja", eikä tehnyt kovin paljon tehopisteitä. Ståhlhammarin heikkouksiin kuuluivat myös ajoittaiset turhat jäähyt.
Ura > Seuraura

Ståhlhammar aloitti jääkiekon Espoossa. Hänen kasvattajaseuransa on Espoon Kiekkoseura. Ståhlhammar siirtyi jo varhain juniorina Espoo Bluesiin, jonka A-nuorissa hän voitti mestaruuden 2009 sekä pronssia 2006. Väliin mahtuu myös kausi 2006–2007 USHL-joukkue Cedar Rapids RoughRidersissa.
Ståhlhammar teki SM-liigadebyyttinsä Bluesissa kaudella 2008–2009, jolloin hän pelasi 28 runkosarjaottelua tehoin 1+3=4 ja pudotuspeleissä kaikki joukkueen kymmenen ottelua tehden yhden maalin. Ståhlhammarin liigauran avausmaali syntyi 29. tammikuuta 2009 ottelussa Tampereen Ilvestä vastaan. Blues sijoittui lopulta neljänneksi hävitessään pronssiottelussa Kalevan Pallolle. Kaudella 2009–2010 Ståhlhammar pelasi 36 SM-liigaottelua tehoin 2+3=5. Pudotuspeleissä hän mahtui kokoonpanoon yhdessä ottelussa.
Bluesissa pieneen rooliin jäänyt Ståhlhammar teki toukokuussa 2010 vuoden mittaisen sopimuksen Mestiksen nousijajoukkue Kiekko-Laserin kanssa. Hän oli kaudella 2010–2011 tehoilla 12+11=23 joukkueen kolmanneksi paras maalintekijä Tomi Peltosen kanssa sekä neljänneksi paras pistemies. Ståhlhammar esiintyi myös kolmessa SM-liigaottelussa Oulun Kärppien riveissä tehden yhden maalin, kun joukkueella oli loukkaantumisia. Hän sai Kärpissä vastuuta myös harjoituskaudella kahdeksasta European Trophyn ottelusta.
Huhtikuussa 2011 Ståhlhammar teki vuoden mittaisen jatkosopimuksen Kiekko-Laserin kanssa. Hän oli kaudella 2011–2012 tehoilla 4+8=12 joukkueen kolmanneksi paras pistemies, kunnes K-Laser ajautui konkurssiin joulukuussa 2011 ja joukkueen kausi Mestiksessä päättyi. Tämän jälkeen Ståhlhammar siirtyi tammikuun puoleenväliin asti kestävällä ja loppukauden option sisältävällä sopimuksella Kärppiin. Hän pelasi joukkueessa kolme ottelua, jonka jälkeen Kärpät jätti Ståhlhammarin option käyttämättä. Noin viikkoa myöhemmin hän palasi loppukauden kattaneella sopimuksella Espoo Bluesiin.
Elokuussa 2012 Ståhlhammar liittyi Mestis-joukkue Kiekko-Vantaan harjoitusvahvuuteen. Hän edusti joukkuetta ottelukohtaisella sopimuksella runkosarjan peleissä, kunnes palasi tammikuussa 2013 loppukauden 2012–2013 kattavalla sopimuksella Bluesiin.
Ura > Maajoukkueura

| Mitalit> Maa:   Suomi.Miesten jääkiekko.U-18 Junior World Cup  | Mitalit> Maa:   Suomi.Miesten jääkiekko.U-18 Junior World Cup  | Mitalit> Maa:   Suomi.Miesten jääkiekko.U-18 Junior World Cup  | Maa:   Suomi> Miesten jääkiekko. |
| --- | --- | --- | --- |
|  Pronssia | Piešťany 2005 | jääkiekko |  |
Ståhlhammar pelasi World U-17 Hockey Challengessa sekä alle 18-vuotiaiden U-18 Junior World Cupissa vuonna 2005, jolloin hän voitti pronssia.
Leppävaaran seurakunta

| Leppävaaran seurakunta |
| --- | --- |

 tunnus :  sijainti 
 Leppävaaran kirkko
Tunnustuskunta:  evankelis-luterilainen
Hiippakunta:  Espoon hiippakunta
Rovastikunta:  Espoon tuomiorovastikunta
Seurakuntayhtymä:  Espoon seurakuntayhtymä
Pääkirkko:  Leppävaaran kirkko
Perustettu:  1964
Jäsenmäärä:  23 364 (2023)
– Osuus asukkaista:  42,3 %
Kirkollisvero:  1,00 %
Kirkkoherra:  Kalervo Salo
Sivusto
Infobox OKNimi-testi OK: 
Leppävaaran seurakunta on Suomen evankelis-luterilaisen kirkon seurakunta ja yksi kuudesta Espoon seurakuntayhtymän seurakunnasta. Vuoden 2023 lopussa Leppävaaran seurakuntaan kuului 23 364 jäsentä, mikä on 42,3 % alueen asukkaista. Seurakunnan kirkkoherrana toimii Kalervo Salo.
Leppävaaran seurakunta perustettiin vuonna 1964, kun Espoon suomalainen seurakunta jaettiin osiin. Seurakuntaan kuului alkuvaiheessa 8 400 jäsentä. Sen pääkirkkona toimi Perkkaan kappeli, kunnes Leppävaaran kirkko valmistui vuonna 1979.
Papisto

Leppävaaran seurakunnan kirkkoherroina ovat toimineet seuraavat henkilöt:
1965–1981: kirkkoherra Vilho Ylijoki
1981–1994: kirkkoherra Kauko Mäki
1994–2006: kirkkoherra Kauko Puranen
2006–2025 kirkkoherra Kalervo Salo
2025- kirkkoherra Kaisa Yletyinen
Nokipääbulbuli

| Nokipääbulbuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Bulbulit Pycnonotidae
Suku::  Bulbulit Pycnonotus
Laji::  aurigaster
Kaksiosainen nimi
 Pycnonotus aurigaster  (Vieillot, 1818) 

Katso myös
   Nokipääbulbuli Wikispeciesissä   Nokipääbulbuli Commonsissa 
Infobox OKNimi-testi OKIUCN-testi OK: 
Nokipääbulbuli (Pycnonotus aurigaster) on bulbulien heimoon kuuluva varpuslintu.
Levinneisyys

Nokipääbulbulia tavataan Kiinassa ja Kaakkois-Aasiassa. Lajin maailmanlaajuisen kannan kokoa ei tiedetä, mutta Kiinassa arvioidaan pesivän 10 000–100 000 paria. Laji on luokiteltu elinvoimaiseksi.
Juhani Ahvenjärvi

| Juhani Ahvenjärvi> Henkilötiedot |
| --- | --- |
Syntynyt: 1965 Tampere
Kansalaisuus:   Suomi
Ammatti:  runoilija
Kirjailija
Tuotannon kieli: suomi
Palkinnot
 Tampereen kaupungin kirjallisuuspalkinto 2005, 2014, 2018 
Aiheesta muualla
Löydä lisää kirjailijoitaKirjallisuuden teemasivulta
Juhani Tapio Ahvenjärvi (s. 25. marraskuuta 1965 Tampere) on suomalainen runoilija.
Ahvenjärvi debytoi keväällä 1992 Jyrki Kiiskisen ja Kari Levolan toimittamassa antologiassa Ryhmä 92. Samana vuonna ilmestyi hänen esikoisteoksensa Hölkkä. Ahvenjärvi on saanut Tampereen kaupungin kirjallisuuspalkinnon teoksistaan Yhä kiihtyvä tauko (2005), Ilmakuva osuu joka oksaan (2014) ja Maitovalas vatsa täynnä mandariineja (2018). Vuonna 1996 hän oli Runeberg-palkintoehdokkaana.
Ahvenjärvi on opettanut luovaa kirjoittamista muun muassa Tampereen yliopistossa.
Teokset

Hölkkä (Tammi, 1992)
Viivoitettu uni (Tammi, 1996)
Kahvin hyvyydestä (SanaSato, 1997)
Yhä kiihtyvä tauko (Teos, 2005)
Liituvarjo (Teos, 2010)
Ilmakuva osuu joka oksaan (Teos, 2014)
Maitovalas vatsa täynnä mandariineja.  Helsinki:  Teos, 2018.  ISBN 978-951-851-850-4
Autotta Tampereen reunalla.  Helsinki:  Teos, 2021.  ISBN 978-952-363-179-3
Pärskeet.  Helsinki:  Teos, 2024.  ISBN 978-952-363-561-6
Aiheesta muualla

Juhani Ahvenjärvi Electric Verses -sivustolla
Vasara, Päivi: Juhani Ahvenjärvi lähti yhdeksi viikon runoilijoistamme – baarimiljöössäkin on syntynyt runotekstejä, joten tapasimme pubissa Kulttuuritoimitus.fi. 21.2.2022.
Tontti, Jarkko: Hölkkä jatkuu Tampereella (julkaistu Parnassossa 5/2005)
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Yhdysvallat  Tšekki  Puola 
Finleissonin fiilis, osa Sanalankoja 4, 2019, Tampere.
Nurmeksen rautatieasema

Nurmeksen rautatieasema (lyh. Nrm) on rautatieliikennepaikka Pohjois-Karjalan Nurmeksessa rataosuudella Joensuu–Kontiomäki. Rautatieasema avattiin vuonna 1911, jolloin myös asema-alueen rakennukset valmistuivat. Aseman miehitys loppui vuonna 2005, mutta asemalla on edelleen henkilö- ja museojunaliikennettä.
Historia

Rautatien rakentamisen aikoihin Nurmes oli nuori kauppala. Kauppalan merkitys oli noussut sen jälkeen, kun maalaiskunnan keskus Porokylä tuhoutui tulipalossa 1891. Asema päätettiin sijoittaa keskeiselle paikalle Kauppatorin laidalle. Thure Hellströmin suunnittelema asemarakennus valmistui 1911, ja liikenne pääsi alkamaan asemalle 16. lokakuuta 1911. Asema-alueelle rakennettiin myös asemapäällikön rakennus, tavaramakasiini, vesitorni, varastoja ja veturitalli, jota myöhemmin laajennettiin viisipaikkaiseksi. Rata Kontiomäelle avattiin 1929.
Rautatien tulo Nurmekseen paransi huomattavasti teollisuuden toimintaedellytyksiä ja toi alueelle uusia teollisuuslaitoksia, kuten Ritoniemeen 1921 perustetun sahan. Nurmeksen väkiluku kasvoi tasaisesti aina 1960-luvulle asti, mikä lisäsi aseman matkustajamääriä. Muuttoliike on kuitenkin vähentänyt 1980-luvulta Nurmeksen asukasmäärää jyrkästi, mikä on osaltaan vaikuttanut junayhteyksien vähenemiseen ja matkustajamäärien laskuun. Nurmeksesta tulikin uudelleen henkilöliikenteen pääteasema, kun yöjunaliikenne Ouluun loppui 1993.
Rataosuuden kauko-ohjauksen valmistuttua Nurmeksen asema muutettiin miehittämättömäksi ja lipunmyynti lopetettiin kesäkuussa 2005. Nurmeksen kaupunki osti vuodelta 1910-luvulta peräisin olevat kiinteistöt Senaatti-kiinteistöiltä joulukuussa 2008.. Kauppaan kuului asema, asemapäällikön asuinrakennus, tavaramakasiini, rivitalo ja varastorakennuksia. Asemarakennuksessa avautui vapunaattona 2007 kahvila, käsityömyymälä ja kukkakauppa.
VR jäi joksikin aikaa veturitalleille vuokralaiseksi myös kaupan jälkeen. Niihin on sittemmin muuttanut vuonna 2013 museojunayhtiö Höyryraide.
Junaliikenne

Joensuun ja Nurmeksen välillä liikennöi päivittäin kaksi VR:n taajamajunaa molempiin suuntiin. Henkilöliikenne pohjoisen suuntaan Kontiomäelle välillä päättyi 1993. Asemalle on ollut myös vielä 2000-luvulla tavaraliikennettä.
Aiheesta muualla

Kuvia tai muita tiedostoja aiheesta Nurmeksen rautatieasema Wikimedia Commonsissa
VR-aseman tiedot (Arkistoitu – Internet Archive)
Vaunut.org: Kuvia Nurmeksesta
Luettelo Disneyn lyhytpiirretyistä

Tämä on luettelo vuodesta 1928 nykypäivään julkaistuista Disneyn lyhytpiirretyistä.
1920-luku > 1928

Höyrylaiva Ville (kolmas Mikki-piirretty, ensimmäinen, joka esitettiin yleisölle, synkronoitu ääni)
Plane Crazy (ensimmäinen Mikki-piirretty, toinen, joka esitettiin yleisölle, jälkiäänitetty)
Ratsastava karjapaimen (toinen Mikki-piirretty, kolmas, joka esitettiin yleisölle, jälkiäänitetty)
1920-luku > 1929

Maalaistanssit
The Opry House
When the Cat’s Away
The Plowboy
The Karnival Kid (Mikki puhuu ensi kerran)
Luurankotanssi (Hassunkuriset sinfoniat)
Mickey’s Follies
El Terrible Toreador (Hassunkuriset sinfoniat)
Huoleton veturimies
The Barnyard Battle
The Jazz Fool
Springtime (Hassunkuriset sinfoniat)
Hells Bells (Hassunkuriset sinfoniat)
Jungle Rhythm
The Haunted House
The Merry Dwarfs (Hassunkuriset sinfoniat)
1930-luku > 1930

Summer (Hassunkuriset sinfoniat)
Autumn (Hassunkuriset sinfoniat)
Cannibal Capers (Hassunkuriset sinfoniat)
Just Mickey
The Barnyard Concert
Wild Waves
Night (Hassunkuriset sinfoniat)
The Cactus Kid
Frolicking Fish (Hassunkuriset sinfoniat)
Mikki Hiiri palokuntalaisena
Arctic Antics (Hassunkuriset sinfoniat)
The Shindig
Midnight in a Toy Shop (Hassunkuriset sinfoniat)
Vankikarkuri (Pluton ensiesiintyminen)
Monkey Melodies (Hassunkuriset sinfoniat)
The Gorilla Mystery
Piknik
Winter (Hassunkuriset sinfoniat)
Pioneer Days
Playful Pan (Hassunkuriset sinfoniat)
Minnie’s Yoo Hoo
1930-luku > 1931

The Birthday Party
Birds of a Feather (Hassunkuriset sinfoniat)
Traffic Troubles
The Castaway
Mother Goose Melodies (Hassunkuriset sinfoniat)
The Moose Hunt
The China Plate (Hassunkuriset sinfoniat)
The Delivery Boy
The Busy Beavers (Hassunkuriset sinfoniat)
Mickey Steps Out
The Cat’s Out (Hassunkuriset sinfoniat)
Blue Rhythm
Egyptian Melodies (Hassunkuriset sinfoniat)
Fishin’ Around
The Clock Store (Hassunkuriset sinfoniat)
The Barnyard Broadcast
The Fox Hunt (Hassunkuriset sinfoniat)
The Spider and the Fly (Hassunkuriset sinfoniat)
The Beach Party
Mickey Cuts Up
Mickey’s Orphans
The Ugly Duckling (Hassunkuriset sinfoniat)
1930-luku > 1932

The Bird Store (Hassunkuriset sinfoniat)
The Duck Hunt
The Grocery Boy
The Mad Dog
Barnyard Olympics
Mikin revyy (Hessun ensiesiintyminen)
Musical Farmer
The Bears and the Bees (Hassunkuriset sinfoniat)
Mickey in Arabia
Just Dogs (Hassunkuriset sinfoniat)
Kukkia ja puita (Hassunkuriset sinfoniat) (ensimmäinen Disney-lyhytpiiretty värillisenä)
Mikin painajainen
Trader Mickey
Kuningas Neptunus (Hassunkuriset sinfoniat)
The Whoopee Party
Bugs in Love (Hassunkuriset sinfoniat)
Touchdown Mickey
The Wayward Canary
The Klondike Kid
Lasten metsäretki (Hassunkuriset sinfoniat)
Joulupukin paja (Hassunkuriset sinfoniat)
Mikin hyvä teko
1930-luku > 1933

Building a Building
Hullu tohtori
Mickey’s Pal Pluto
Birds in the Spring (Hassunkuriset sinfoniat)
Mickey’s Mellerdrammer
Kunniaksi aikain menneiden
Nooan arkki (Hassunkuriset sinfoniat)
The Mail Pilot
Kolme pientä porsasta (Hassunkuriset sinfoniat)
Nyrkkeilijärobotti
Mickey’s Gala Premiere
Old King Cole (Hassunkuriset sinfoniat)
Kehtolaulun maa (Hassunkuriset sinfoniat)
Puppy Love
The Pied Piper (Hassunkuriset sinfoniat)
The Steeple Chase
The Pet Store
Jättiläisten maassa
The Night Before Christmas (Hassunkuriset sinfoniat)
1930-luku > 1934

The China Shop (Hassunkuriset sinfoniat)
Shanghaied
The Grasshopper and the Ants (Hassunkuriset sinfoniat)
Camping Out
Playful Pluto
Funny Little Bunnies (Hassunkuriset sinfoniat)
The Big Bad Wolf (Hassunkuriset sinfoniat)
Gulliver Mickey
Viisas Kana Kananen (Hassunkuriset sinfoniat — Akun ensiesiintyminen)
Mickey’s Steamroller
The Flying Mouse (Hassunkuriset sinfoniat)
Orpojen hyväksi
Peculiar Penguins (Hassunkuriset sinfoniat)
Mickey Plays Papa
The Godness of Spring (Hassunkuriset sinfoniat)
The Godnapper
Two-Gun Mickey
1930-luku > 1935

Kilpikonna ja jänis (Hassunkuriset sinfoniat)
Mickey’s Man Friday
Mikki ja orkesteri (ensimmäinen värillinen Mikki-lyhytpiiretty)
Mikin huoltoasema (ensimmäinen Mikki, Aku & Hessu-lyhytpiiretty)
Kultainen kosketus (Hassunkuriset sinfoniat)
Mickey’s Kangaroo
Rosvokissa Ambrose (Hassunkuriset sinfoniat)
Merenvauvat (Hassunkuriset sinfoniat)
Pikku leipurit (Hassunkuriset sinfoniat)
Kuka tappoi Punarinnan? (Hassunkuriset sinfoniat)
Mikin puutarha
Mikin palokunta (Mikki, Aku & Hessu)
Pluton tuomiopäivä
Liukkaalla jäällä
Music Land (Hassunkuriset sinfoniat)
Kolme orpoa kissanpentua (Hassunkuriset sinfoniat)
Cock O’ the Walk (Hassunkuriset sinfoniat)
Broken Toys (Hassunkuriset sinfoniat)